User:मोहित बिष्ट

उच्च शिक्षा सुधारों के लिये  “रूसा” योजना राष्ट्रीय उच्चतर शिक्षा अभियान (RUSA=रूसा) उच्चतर शिक्षा के लिये एक केंद्र प्रायोजित योजना है। इस योजना में राज्य के उच्चतर शैक्षणिक संस्थानों पर विशेष ध्यान दिया जाता है। रूसा के प्रमुख उद्देश्यों में राज्य स्तर पर उच्चतर शिक्षा के योजनाबद्ध विकास के माध्यम से उच्चतर शिक्षा में गुणवत्ता, समानता और दूर-दराज़ के क्षेत्रों तक पहुँच बनाना शामिल है। कुल दाखिला अनुपात को बढाकर 30 प्रतिशत तक ले जाने का  भी लक्ष्य है। इससे नए शैक्षिक संस्थानों के निर्माण, वर्तमान संस्थानों के विस्तार के साथ-साथ शिक्षा के स्तर और व्यावसायिक प्रबंधन को सुधारने में मदद मिल रही है।

इस योजना के तहत पूर्वोत्तर राज्यों और जम्मू एवं कश्मीर में 90:10 के अनुपात में केंद्र और राज्य सरकारों द्वारा वित्तीय मदद दी जाती है, जबकि विशेष श्रेणी वाले राज्यों- सिक्किम, हिमाचल प्रदेश और उत्तराखंड को 75:25 के अनुपात में तथा अन्य राज्यों एवं केंद्र-शासित प्रदेशों में 65:35 के अनुपात में वित्तीय सहायता प्रदान की जाती है।